### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. október 24-i ülésének*

jegyzőkönyvéből

**350/2016 (X.24.) GVB. sz. határozat**

1./ A Gazdasági és Városstratégiai Bizottság a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 10. § (2) bekezdése alapján hozzájárul ahhoz, hogy az AGORA Szombathelyi Kulturális Központ a szombathelyi 6226/8 hrsz-ú, természetben a Mártírok terén található AGORA – Savaria Filmszínház területén működő kávézó bérleti jogviszonyát további három évre, azaz 2016. december 17. napjától 2019. december 16. napjáig terjedő határozott időtartamra meghosszabbítsa azzal, hogy

- a bérlemény bérleti díja 2.800,- Ft/m2/hónap + ÁFA, összesen 366.800,- Ft/hónap + ÁFA legyen,

- a tulajdonos Önkormányzat köteles a szennyvízzel, csapadékvízzel kapcsolatos karbantartási, javítási munkákat elvégezni,

- ugyanakkor bérlő köteles a mellékhelyiségek felújítását saját költségén, bérbeszámítási igény, illetve utólagos elszámolási kötelezettség nélkül elvégezni 2017. május 31. napjáig.

2./ A Bizottság felkéri az AGORA Szombathelyi Kulturális Központ igazgatóját, hogy a bérleti jogviszony meghosszabbításáról szóló szerződést az 1./ pontban meghatározott feltételekkel, illetve a felek közötti mindennapi igények aktualizálásával megkösse.

3./ A Bizottság egyúttal felkéri az AGORA Szombathelyi Kulturális Központ igazgatóját, hogy a mellékhelyiségek felújításánál kerüljön sor műszaki ellenőr alkalmazására.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője

Parais István, az AGORA Szombathelyi Kulturális Központ vezetője)

**Határidő:** 2016. november 30.

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető